游仙二首  其二
作者：秦觀
朝代：宋

paragraphs: 雲車自天來，駕言游混茫。
手持太一節，身佩使者章。
龍虎傍夭矯，馬龜伏以翔。
朝元紫微上，所睹浩難量。
寶網結萬珠，參伍相焜煌。
花品不知數，妙英拆玄房。
宮殿隨人身，處處輒清凉。
危髾擢貞玉，高謝人間妝。
二三古鬚眉，冠雲带含光。
遺我飛霞佩，副以明月璫。
再拜敬服之，百毛發靈香。